SET รูด 9 จุดหลุด 1,200 เซ่น “โควิด” ในสหรัฐ-ยุโรปพุ่ง “น้ำมันดิบ” ทรุด
SET รูด 9 จุดหลุด 1,200 เซ่น "โควิด" ในสหรัฐ-ยุโรปพุ่ง "น้ำมันดิบ" ทรุด
27 ต.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.21 น. อยู่ที่ระดับ 1,198.62 จุด ลบ 9.35 จุด หรือ 0.77% ด้วยมูลค่าการซื้อขาย 7.78 พันล้านบาท
ด้าน บล.คิงส์ฟอร์ด ระบุในบทวิเคราะห์ มอง SET วันนี้มีโอกาสต่ำกว่าระดับ 1,200 จุด จากปัจจัยการเมืองในประเทศและการระบาดไวรัส แนะนำ Wait &amp; See หรือทยอยซื้อสะสมช่วงดัชนีอ่อนตัวในกลุ่มอาหาร เครื่องดื่ม เช่น CPF, TU, ICHI, XO กลุ่มยางพารา STA, STGT และร้านค้าปลีกไอที COM7, SYNEX
ขณะที่ บล.กรุงศรี คาด SET ปรับตัวลง 1,200 จุด จากความกังวลภาวะเศรษฐกิจโลกชะลอตัวหลังยอดผู้ติดเชื้อ Covid-19 ในสหรัฐและยุโรปพุ่งขึ้น, ความล่าช้าในการออกมาตรการกระตุ้นเศรษฐกิจรอบใหม่ของสหรัฐ และราคาน้ำมันดิบที่ทรุดตัวลง อย่างไรก็ตามหากการประชุมสภาสมัยวิสามัญมีความคืบหน้าด้านบวกจะช่วยให้ดัชนีรีบาวด์ขึ้น